CELEX: 32019D0469
Language: da
Date: 2019-03-20 00:00:00
Title: Kommissionens gennemførelsesafgørelse (EU) 2019/469 af 20. marts 2019 om ændring af gennemførelsesafgørelse 2014/909/EU for så vidt angår anvendelsesperioden for beskyttelsesforanstaltningerne over for lille stadebille i Italien (meddelt under nummer C(2019) 2044) (EØS-relevant tekst.)

22.3.2019   
               
               
                  DA
               
               
                  Den Europæiske Unions Tidende
               
               
                  L 80/47
               
            
         KOMMISSIONENS GENNEMFØRELSESAFGØRELSE (EU) 2019/469
         af 20. marts 2019
         om ændring af gennemførelsesafgørelse 2014/909/EU for så vidt angår anvendelsesperioden for beskyttelsesforanstaltningerne over for lille stadebille i Italien
         
            
               (meddelt under nummer C(2019) 2044)
            
         
         (Kun den italienske tekst er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
         under henvisning til Rådets direktiv 90/425/EØF af 26. juni 1990 om veterinærkontrol i samhandelen med visse levende dyr og produkter inden for Unionen med henblik på gennemførelse af det indre marked (2), særlig artikel 10, stk. 4, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse 2014/909/EU (3) blev der fastlagt visse beskyttelsesforanstaltninger, som Italien skal træffe efter forekomster af lille stadebille (Aethina tumida) i visse områder; oprindeligt i regionerne Calabrien og Sicilien. Som følge af epidemiologiske udviklinger er disse foranstaltninger på nuværende tidspunkt begrænset til regionen Calabrien, og gennemførelsesafgørelse 2014/909/EU anvendes indtil den 31. marts 2019.
                  
               
                     (2)
                  
                  
                     Italien underrettede Kommissionen om flere nye forekomster af lille stadebille i Calabrien i andet halvår af 2018 og informerede ligeledes om den epidemiologiske situation i februar 2019, som viser, at angreb af lille stadebille stadig forekommer i Calabrien.
                  
               
                     (3)
                  
                  
                     Anvendelsen af beskyttelsesforanstaltningerne i gennemførelsesafgørelse 2014/909/EU bør derfor forlænges til den 21. april 2021, under hensyntagen til at Europa-Parlamentets og Rådets forordning (EU) 2016/429 (4), der fastsætter beskyttelsesforanstaltninger i tilfælde af dyresygdomme, anvendes fra 21. april 2021.
                  
               
                     (4)
                  
                  
                     Gennemførelsesafgørelse 2014/909/EU bør derfor godkendes i overensstemmelse hermed.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Artikel 4 i gennemførelsesafgørelse 2014/909/EU affattes således:
            
               
                  »Artikel 4
                  Denne afgørelse anvendes indtil den 21. april 2021.«
               
            
         
         
            Artikel 2
            Denne afgørelse er rettet til Den Italienske Republik.
         
         
            Udfærdiget i Bruxelles, den 20. marts 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Kommissionens gennemførelsesafgørelse 2014/909/EU af 12. december 2014 om visse beskyttelsesforanstaltninger over for bekræftede forekomster af lille stadebille i Italien (EUT L 359 af 16.12.2014, s. 161).
         
            (4)  Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (EUT L 84 af 31.3.2016, s. 1).